Diari Oficial de la Generalitat Valenciana


Sumari del DOGV 3927, del 29-01-2001 (2001/452)

Informació pública del programa d'actuació integrada del sector 25, Estació II, de Calp.
----------------------------------------------------------------------------------------

### Dades del document

Número de DOGV
:   3927

Data del DOGV
:   29-01-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/452


Organisme emissor
:   Ajuntament de Calp

Tipus de document
:   Anunci

Informació pública del programa d'actuació integrada del sector 25, Estació II, de Calp. [2001/Q452]
  
Mitjançant el Decret de l'Alcaldia Presidència de l'Ajuntament de Calp, amb data 21 de desembre de l'any 2000, es va dictar la resolució següent:
  
Primer
  
Sotmetre a informació pública l'alternativa tècnica de proposta de programa amb la documentació complementària de proposta de planejament (pla parcial), juntament amb l'avantprojecte d'urbanització d'aquesta, promogut per la mercantil Rima, División de Obras Públicas, SL, per al sector de sòl urbanitzable denominat Estació II, sector 25.
  
Segon
  
Aquesta informació pública té caràcter de simultani concurs públic per a la selecció de l'urbanitzador. S'hi poden presentar alternatives tècniques i al·legacions durant 20 dies, comptadors des de la publicació de l'edicte en el Diari Oficial de la Generalitat Valenciana, amb l'avís previ als titulars cadastrals en el seu domicili fiscal, i la publicació en un diari d'informació general editat a la Comunitat Valenciana.
  
Tercer
  
Les proposicions juridicoeconòmiques podran presentar-se durant els cinc dies següents al venciment del termini d'informació pública, derivat de la inserció de l'edicte en el Diari Oficial de la Generalitat Valenciana.
  
Quart
  
Si durant els 10 primers dies d'informació pública alguna persona es compromet a presentar una alternativa tècnica substancialment distinta a la inicial i presta caució d'això, els terminis anteriors es prorrogaran per 20 dies addicionals, i aquesta pròrroga s'anunciarà al tauler d'anuncis de l'ajuntament i es comunicarà als qui pel fet de desconéixer-la, presenten pliques prematurament.
  
Cinqué
  
L'acte d'obertura de pliques es farà en la data hàbil següent a la conclusió del termini per a presentar-les.
  
Sisé
  
L'expedient es podrà consultar als Serveis Tècnics de l'Ajuntament de Calp, situat a la segona planta, de dilluns a divendres, de 09.00 a 14.00 hores.
  
Seté
  
Una vegada concloses les operacions anteriors s'haurà d'emetre l'informe tècnic corresponent.
  
Vuité
  
Finalitzades les actuacions anteriors, l'Ajuntament en Ple podrà aprovar un programa on definirà els continguts d'aquest, per elecció d'una alternativa tècnica i una proposició entre les presentades, amb les modificacions parcials que estime oportunes. En el mateix acte podrà adjudicar, motivadament, l'execució del programa aprovat en favor de qui haja formulat la proposició juridicoeconòmica i assumit l'alternativa tècnica més adequada per a executar l'actuació.
  
Cosa que es fa pública en compliment del que s'estableix en l'article 46.3. de la vigent Llei Reguladora de l'Activitat Urbanística Valenciana.